CELEX: 62015CN0074
Language: hr
Date: 2015-02-18 00:00:00
Title: Predmet C-74/15: Zahtjev za prethodnu odluku koji je 18. veljače 2015. uputio Curtea de Apel Oradea (Rumunjska) – Dumitru Tarcău, Ileana Tarcău protiv Banca Comercială Intesa Sanpaolo România SA – Sucursala Baia Mare i dr.

26.5.2015   
            
            
               HR
            
            
               Službeni list Europske unije
            
            
               C 171/14
            
         Zahtjev za prethodnu odluku koji je 18. veljače 2015. uputio Curtea de Apel Oradea (Rumunjska) – Dumitru Tarcău, Ileana Tarcău protiv Banca Comercială Intesa Sanpaolo România SA – Sucursala Baia Mare i dr.
   (Predmet C-74/15)
   (2015/C 171/16)
   Jezik postupka: rumunjski
   
      Sud koji je uputio zahtjev
   
   Curtea de Apel Oradea
   
      Stranke glavnog postupka
   
   
      Tužitelji: Dumitru Tarcău, Ileana Tarcău
   
      Tuženici: Banca Comercială Intesa Sanpaolo România SA – Sucursala Baia Mare, Banca Comercială Intesa Sanpaolo România SA Arad, Cristian Nicolae Tarcău, Corina Tarcău, SC Magenta, koju zastupa stečajni upravitelj Pareto Grup IPURL, SC Crisco SRL, koji zastupa posebni sudski upravitelj CII Renata Moldovan, SC Crisco SRL, koji zastupa posebni upravitelj Cristian Tarcău
   
      Prethodna pitanja
   
   
               1.
            
            
               Treba li članak 2. točku (b) Direktive 93/13/EEZ (1), kada je riječ o definiciji pojma „potrošača”, tumačiti tako da u tu definiciju ulaze ili naprotiv da su iz nje isključene fizičke osobe koje su u svojstvu jamaca potpisale dodatne akte i akcesorne ugovore (ugovore o jamstvu, ugovore o osiguranju nekretninom) ugovoru o kreditu koji je sklopilo trgovačko društvo za obavljanje svoje djelatnosti pri čemu te fizičke osobe nemaju nikakve veze s djelatnošću trgovačkog društva i djelovale su u cilju koji izlazi iz okvira njihovog obrta, poduzeća i profesije?
            
         
               2.
            
            
               Treba li članak 1. stavak 1. Direktive 93/13/EEZ tumačiti tako da u područje primjene te direktive ulaze samo ugovori sklopljeni između trgovaca i potrošača čiji je predmet prodaja robe ili usluga ili u područje primjene navedene direktive ulaze i popratni ugovori (ugovor o osiguranju, ugovor o jamstvu) ugovoru o kreditu čiji je korisnik trgovačko društvo, koji su sklopljeni s fizičkim osobama koje nemaju nikakve veze s djelatnošću trgovačkog društva i djelovale su u cilju koji izlazi iz okvira njihovog obrta, poduzeća i profesije?
            
         
      (1)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.)